গেভিন ব্রায়ান্ট
গেভিন অব্রে ব্রায়ান্ট (ইংরেজি: Gavin Briant; জন্ম: ১১ এপ্রিল, ১৯৬৯) সলসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। কভার অঞ্চলে ফিল্ডিং করে সুনাম কুড়িয়েছেন। এছাড়াও, দলের প্রয়োজনে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন গেভিন ব্রায়ান্ট।